Kapenaar in internasionale modelkompetisie | SARIE
Kapenaar in internasionale modelkompetisie	deur SARIE.com-span
Curvy Kate, ’n Britse onderklere-handelsmerk, is bekend vir hul mooi modelle. Nou soek hulle ’n nuwe gesig. En die 21-jarige Kapenaar Alyssa Ferreira is dalk net die een … Curvy Kate is veral bekend vir hul bra’s vir vroue wat groter as ’n D-grootte is. En nou het dié handelsmerk vroue genooi om in te skryf vir hul Star in a Bra-modelkompetisie.
Meer as 1 000 vroue het vanjaar ingeskryf en Alyssa Ferreira van Kaapstad is een van die top-25-finaliste.
Die wenner van die kompetisie is nie net een van die gesigte van Curvy Kate se nuutste advertensieveldtog nie, sy wen ook ’n modelkontrak én ’n wegbreek vir 2 na die Middellandse See.
Alyssa sê sy het ingeskryf omdat sy haar selfvertroue ’n hupstoot wou gee en sy wou die stereotipe breek dat mooi meisies met blonde hare en groot borste dom is. Sy is op die oomblik ook besig met haar vlieëniersopleiding (hooffoto).
Om vir Alyssa te stem, klik hier. Die top-10-finaliste word op 10 Maart aangekondig.
Party van ons se kennis van motors strek nie veel verder as hoe om dit aan te skakel, te ry en af te skakel nie. Die res is bloot Grieks. Maar met Ford wat nou sy 1.6 Kuga’s herroep het nadat talle aan die brand geslaan …